কিন্তু সাধারণ মানুষ কী করবে? দেশে দেশে গণআন্দোলন করতে পারে। শুভবুদ্ধির মিছিল করতে পারে। পুরনো জোট নিরপেক্ষ আন্দোলন জোরদার করতে পারে। মানুষের পক্ষে অনেক কিছুই করা সম্ভব। মার্কিন মুল্লুকের সাধারণ মানুষের কি কিছুই করণীয় নেই? প্রথমেই তারা বাজার অর্থনীতির বিরোধিতা করতে পারে। পৃথিবীর সব কিছুই পণ্য নয়। আন্দোলন তো করাই যায়। ট্রাম্পবিরোধীরা তো রাস্তায় নামতেই পারেন। তৃতীয় বিশ্বের মানুষের সাথে একাত্মতা ঘোষণা করতে পারেন। পারমাণবিক অস্ত্র কারখানাগুলোকে খেলনা বানানোর কারখানায় পরিণত করার আন্দোলনে নামতে পারেন। ট্রাম্পের দেশের মানুষরা, পুতিনের দেশের মানুষরা কেন বুঝবে না যে ভবিষ্যতের পারমাণবিক যুদ্ধের অমানবিক ভয়াবহতা থেকে তারাও রেহাই পাবে না। এমনও হতে পারে, তাদের চিহ্নই বিশ্ব থেকে মুছে যেতে পারে।